Kertas surih

Kertas surih merupakan jenis kertas berkelegapan rendah yang membenarkan cahaya melaluinya. Ia dahulu dihasilkan untuk kegunaan jurubina dan jurutera reka bentuk menghasilkan lukisan yang boleh disalin dengan teliti dan tepat menggunakan proses penyalinan tertentu (speerti proses salinan diazo, namun kemudiannya merebaak pemakaiannya dalam tujuan lain.

Kertas yang legap rendah ini begitu tumpat serta cenderung menyerap lembapan dalam persekitaran sekeklilingnya. Mutunya tidak terjejas daripada terkena minyak, gris malah juga air dan gas.

Penghasilan
Ketelusan kertas dihasilkan melalui pemilihan bahan mentah (biasanya daripada spesies kayu atau kapas) serta proses yang teliti untuk mengurangkan kelegapan kertas. Gentian selulosa tulen bersifat lutcahaya - udara yang terperangkap dalam jalinan gentian menjadikannya tampak legap dan putih, maka bahan mentah perlu dibersihkan dan dipukul sehingga kesemua udara dapat dikeluarkan lalu mengurangkan kelegapan produk akhir; sama ada melalui kaedah mekanikal mahupun perendaman kimia (biasanya menggunakan asid sulfurik).

Rujukan

Pautan luar  

  Sifat pelbagai jenis kertas
  Tatacata penggunaan kertas surih

 Bahan seni
 Kertas